Griekwastad-moorde: Elke slagoffer met twee vuurwapens geskiet | Maroela Media
Ao. Nosamose Nhlapo, ŉ ballistiese-kenner van die polisie, het getuig dat van die skade aan die kombuis se deur veroorsaak is deur geweerskote van binne die huis in die rigting van die agterdeur.
Die polisie het ná die voorval beslag gelê op ŉ .357-rewolwer en .22-geweer.
ŉ Koeëlgat van die .357-rewolwer is in die huis aangetref. Die koeël is deur die huis se muur en het ŉ skuur ‘n paar meter van die huis af, getref.
Nhlapo het getuig dat Deon twee keer met die .357-rewolwer geskiet is. Christelle en Marthella is een keer met dié rewolwer geskiet. Al die skote was in die slagoffers se borsgedeeltes.
Nhlapo het verder getuig dat Deon met die .22-geweer aan die linkerkant van sy nek geskiet is. Dieselfde geweer is gebruik om Christelle en Marthella in die kop te skiet.
Die hof het gehoor dat die rewolwerskote duidelik binne die skuur hoorbaar sou wees.
Die slagoffers se kledingstukke het negatief getoets vir kruitneerslag. Nhlapo het gesê daar kan verskeie redes hiervoor wees, soos byvoorbeeld om buite die afstand van die kruit te wees vir die neerslag om te vestig.
Ek wens die kind wil 18 word dat hulle nou sy naam kan noem. Ons almla weet by nou al wie die moordenaar is.
Ek stem Amy.
Nou het ek lekker gelag – seker die mees logiese verklaring daarvoor ooit:
“Die slagoffers se kledingstukke het negatief getoets vir kruitneerslag. Nhlapo het gesê daar kan verskeie redes hiervoor wees, soos byvoorbeeld om buite die afstand van die kruit te wees vir die neerslag om te vestig.”